OpenLLM-France/wikimedia huggingface dataset:
# São Bernardo (pel·lícula)

São Bernardo és una pel·lícula brasilera de Leon Hirszman, adaptada de la novel·la de Graciliano Ramos i estrenada el 1972.
El novembre de 2015 la pel·lícula fou inclosa a la llista establerta per l'Associação Brasileira de Críticos de Cinema (Abraccine) de les 100 millors pel·lícules brasilers de tots els temps.

## Argument

De jove, Paulo Honorio va provocar una baralla d'amor criminal i va rebre una mica més de tres anys de presó. Allà va aprendre a llegir i escriure. Molt ambiciós, va treballar molt i es va llançar al comerç del cotó. S'enriqueix i compra la granja São Bernardo a l'estat d'Alagoas (província de Nordeste, al Brasil). Esdevingut un poderós terratinent, Paulo Honorio es casa amb una mestra, Madalena, a qui tracta com una criada. Els seus empleats no estan molt millor. Abans que comenci a entendre l'abast de la seva solitud, la seva dona mor després d'un embaràs difícil.

## Repartiment

* Othon Bastos : Paulo Honorio
* Isabel Ribeiro : Madalena
* Rodolfo Arena : Dr Magalhães
* Nildo Parente : Padilha
* Vanda Lacerda : Dona Gloriá

## Anàlisi

São Bernardo és l'autoanàlisi d'un home que, amb perseverança i duresa, va aconseguir allò que buscava: poder i riquesa. Però aquesta confiança també revela el que s'ha perdut. L'originalitat de la pel·lícula és que aconsegueix un treball introspectiu i una visió general matisada de les condicions socials del Nordeste. Tranquil, distanciat, São Bernardo combina un rigor gairebé brechtià amb l'expressió d'una passió completament carnal.

## Estrena

La pel·lícula fou estrenada al Brasil per Embrafilme el 1972. El 2012 fou projectada al Museum of Modern Art, a Nova York.

## Distincions

La pel·lícula fou considerada "una veritable obra mestra" per la revista de cinema brasilera Contracampo. Es va presentar a la Quinzena de Cineastes, com a selecció paral·lela al 25è Festival Internacional de Cinema de Canes. Bastos va guanyar el premi al millor actor al Festival de Gramado.

## Notes i referències

* ↑ «Abraccine organiza ranking dos 100 melhores filmes brasileiros». abraccine.org.
* ↑ Paulo Antonio Paranagua a : Dictionnaire du cinéma mondial, Éditions Larousse.
* ↑ «MoMA - São Bernardo». moma.org. Museum of Modern Art. Arxivat de l'original el 10 May 2015. [Consulta: 2 novembre 2015].
* ↑ Melo, Luiz Alberto Rocha. «São Bernardo (in Portuguese)». contracampo :: revista de cinema. Contracampo. [Consulta: 2 novembre 2015].
* ↑ Édition 1972, site officiel de la Quinzaine des réalisateurs.

## Enllaços externs

* São Bernardo a YouTube
# Samburg

Samburg és una població dels Estats Units a l'estat de Tennessee. Segons el cens del 2000 tenia 260 habitants.

## Demografia

Segons el cens del 2000, Samburg tenia 260 habitants, 104 habitatges, i 69 famílies. La densitat de població era de 164,6 habitants/km².
Dels 104 habitatges en un 27,9% hi vivien nens de menys de 18 anys, en un 50% hi vivien parelles casades, en un 10,6% dones solteres, i en un 32,7% no eren unitats familiars. En el 23,1% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,87.
Per edats la població es repartia de la següent manera: un 21,2% tenia menys de 18 anys, un 5,8% entre 18 i 24, un 30% entre 25 i 44, un 24,2% de 45 a 60 i un 18,8% 65 anys o més.
L'edat mediana era de 42 anys. Per cada 100 dones de 18 o més anys hi havia 107,1 homes.
La renda mediana per habitatge era de 26.125 $ i la renda mediana per família de 29.167 $. Els homes tenien una renda mediana de 24.583 $ mentre que les dones 16.458 $. La renda per capita de la població era de 14.162 $. Entorn del 8,3% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Samburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Samburg». American Fact Finder. Oficina del Cens dels Estats Units, 12-01-2010.
# Aziru

Aziru va ser el governant cananeu d'Amurru, l'actual Líban, al segle xiv aC. Era fill d'Abdi-Asirta, l'anterior vassall egipci d'Amurru i contemporani directe d'Akhenaton. Va ser el pare de Duppi-Tessub.
La trajectòria d'Aziru és coneguda per les Cartes d'Amarna. Era un vassall d'Egipte, però va intentar expandir el seu regne cap a la costa mediterrània i va capturar la ciutat de Sumur. Els estats veïns es van alarmar, especialment Rib-Hadda, el rei de Gubla, (Biblos), que va demanar al faraó que envies l'exèrcit per protegir-lo. Rib-Hadda es va enfrontar a Aziru, que el va vèncer i el va exiliar, i probablement poc després, assassinar. Rib-Hadda havia abandonat la ciutat de Biblos durant quatre mesos per signar un tractat amb el rei de Beirut, Ammunira, però quan va tornar va saber que un cop de palau dirigit pel seu germà Ilirabih l'havia destituït. Va buscar refugi amb Ammunira i va demanar sense èxit el suport d'Egipte per restaurar-lo al tron. Quan va veure que no obtindria ajuda, Rib-Hadda va demanar al seu enemic Aziru que li retornés el regne. Aziru el va trair i va enviar a Rib-Hadda a mans dels governants de Sidó, on Rib-Hadda, gairebé segur, va trobar la seva mort.
Akhenaton va escriure una carta a Aziru (segons les Cartes d'Amarna) on li exigia que viatgés a Egipte per explicar les seves accions. El faraó el va retenir a Egipte almenys durant un any, fins que el va alliberar quan els hitites van conquerir la important ciutat de Subartu, amenaçant així Amurru. El faraó va permetre a Aziru de sortir d'Egipte i tornar al seu regne. Aziru, que havia fet contactes secrets amb el rei hitita Subiluliuma I, al seu retorn a Amurru es va mostrar lleial als hitites, lleialtat que va mantenir fins a la seva mort. Amurru va seguir en mans hitites fins al regnat dels faraons Seti I i Ramsès II de la dinastia XIX.

## Referències

* ↑ Bryce, Trevor. El reino de los hititas. Madrid: Cátedra, 2001, p. 214-219. ISBN 8437619181.
# Kapi

«Kapi» té aquests significats:
* Kapi o Bab-i Ali, la porta sublim del govern del paixà otomà.
* Kapi (empresa), marca de motocicletes i microcotxes fabricats a Barcelona durant els anys 1950
# Fedúrnovo

Fedúrnovo (en rus: Федурново) és un poble de l'óblast de Vladímir, a Rússia, segons el cens del 2010 tenia 17 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Ayşe Deniz Gökçin

Ayşe Deniz Gökçin (1988) és una pianista turca. Va començar a tocar el piano als dos anys. Gökçin diu, "des dels dos anys el piano ha estat la meva millor joguina". Ayşe Deniz Gökçin va assolir la fama amb la seva "Pink Floyd Lisztified: Fantasia Quasi Sonata", on combina música rock amb música clàssica. Fou escollida pianista de l'any 2016 per la revista de música clàssica Andante i va rebre el premi Donizetti.

## Referències

* ↑ http://www.radikal.com.tr/hayat/dunya-beni-pink-floydun-aciklamalariyla-tanidi-1170830/
* ↑ http://madeinshoreditch.co.uk/2012/09/26/ayse-deniz-at-strongroom-shoreditch/
* ↑ http://www.hurriyetdailynews.com/turkish-artist-gives-nirvana-classical-spin.aspx?pageID=238&nID=93657&NewsCatID=383
* ↑ http://www.mgdtv.com/en-keyifli-oyuncagim-piyano-oldu.html
* ↑ http://www.aydinlikgazete.com/mansetler/ayse-deniz-gokcin-pink-floydla-liszti-bulusturdu-h30501.html Arxivat 2016-06-17 a Wayback Machine.
* ↑ http://www.haberturk.com/kultur-sanat/haber/935805-rock-ve-klasik-muzik-bulusuyor
* ↑ http://www.evrensel.net/haber/279844/6-donizetti-klasik-muzik-odulleri-sahiplerini-buldu

## Enllaços externs

* Imatges d'Ayşe Deniz Gökçin
# Tadao Kobayashi

Tadao Kobayashi (Prefectura de Kanagawa, Japó, 7 de juliol de 1930), és un exfutbolista japonès.

## Selecció japonesa

Tadao Kobayashi va disputar 3 partits amb la selecció japonesa.

## Enllaços externs

* Japan National Football Team Database
# Stateline (Nevada)

Stateline, també referida amb els noms State Line, Lake Tahoe, Lakeside o és una concentració de població designada pel cens al comtat de Douglas a l'estat de Nevada. Segons el cens del 2000 tenia 1.215 habitants.

## Demografia

Segons el cens del 2000 Stateline tenia 1.215 habitants, 510 habitatges, i 246 famílies La densitat de població era de 696,26 habitants per km².
Dels 510 habitatges en un 25,7% hi vivien nens de menys de 18 anys, en un 33,7% hi vivien parelles casades, en un 7,3% dones solteres, i en un 51,8% no eren unitats familiars. En el 36,3% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,24.
Per edats la població es repartia de la següent manera: un 24,3% tenia menys de 18 anys, un 8,9% entre 18 i 24, un 35,6% entre 25 i 44, un 23,1% de 45 a 64 i un 8,1% 65 anys o més.
L'edat mediana era de 35,4 anys. Per cada 100 dones hi havia 124,17 homes. Per cada 100 dones de 18 o més anys hi havia 126,04 homes.
La renda mediana per habitatge era de 28.641 $ i la renda mediana per família de 32.167 $. Els homes tenien una renda mediana de 28.309 $ mentre que les dones 20.625 $. La renda per capita de la població era de 16.084 $. Aproximadament el 13,4% de les famílies i el 12,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ 858448 U.S. Geological Survey Geographic Names Information System: Stateline (en anglès)
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stateline». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-Stateline». American Fact Finder. Oficina del Cens dels Estats Units, 15-09-2010.
# Ben (pel·lícula)

Ben és una pel·lícula de terror estatunidenca dirigida per Phil Karlson estrenada el 1972.
És la continuació de la pel·lícula Willard, estrenada el 1972.

## Argument

Un detectiu del departament de policía investiga l'estranya mort d'un home anomenat Willard (personatge principal de la pel·lícula Willard, 1971), en investigar s'adona que Willard va ser assassinat per una banda de rates assassines. Tanmateix l'eixam de rates es posa cada vegada més violent fins que són gairebé totes exterminades, però Ben sobreviu.

## Tema de la pel·lícula

La pel·lícula Ben és recordada per la seva cançó principal, interpretada per Michael Jackson en la seva joventut; la cançó va ser reeixida i va rebre una nominació a l'Oscar a la millor cançó original, entre d'altres.
El tema de la cançó és suau i va ser un dels primers èxits de Michael Jackson en solitari, i és curiós que un tema tan tranquil sigui el tema principal d'una pel·lícula de terror.

## Repartiment

* Lee Montgomery: David Garrison
* Joseph Campanella: Cliff Kirtland
* Arthur O'Connell: Bill Hatfield
* Rosemary Murphy: Beth Garrison

## Banda original

* La cançó Ben de Michael Jackson utilitzada en aquesta pel·lícula és el seu primer single sol, formant part del seu àlbum homònim estrenada el mateix any.

## Referències

* ↑ «ben». The New York Times.
# GMP

«GMP» té aquests significats:
* Monofosfat de guanosina, un nucleòtid biològic (GMP)
* Bones Pràctiques de Manufactura o normes GMP, conjunt de normes i procediments a seguir en la indústria farmacèutica
* GMP (informàtica), programa per a càlculs arbitraris
# Bacha posh

Bacha posh és el nom que reben les nenes que viuen sota una identitat masculina per poder ajudar les seves famílies, per exemple podent sortir a treballar disfressades de nen. És una pràctica actual a l'Afganistan i en algunes zones pakistaneses on l'integrisme islàmic confina les dones a la llar. Les bacha posh poden abandonar casa seva per anar a escola, fer tràmits o guanyar diners mentre el seu sexe quedi ocult. Usualment es dona en casos on la família té només filles o ha perdut el baró recentment i una germana ha d'assumir els seus rols. Quan arriba la pubertat i és més difícil amagar els trets físics femenins, moltes nenes abandonen la disfressa.

## Referències

* ↑ Davis, Lisa Seir. «"The Afghan Girls Who Live As Boys"». BBC. [Consulta: 17 octubre 2021].

## Vegeu també

* Nadia Ghulam
* Burnesha
* Verges jurades
* Osama
* Transformisme
# Josep Maria Loza

Josep Maria Loza (nascut el 1949) fou el director general de Caixa Catalunya des de 1998 fins al 29 de febrer de 2008, després de fer pública la seva dimissió el 21 de gener anterior. Després va ser president del Consorci Hospitalari de Catalunya (CHC)
El 1999 s'havia encarregat d'implementar mesures per recuperar la rendibilitat de l'entitat i fer-ne una reestructuració. Des d'aleshores, s'havia concentrat en reforçar la posició de Caixa Catalunya dins l'àmbit bancari espanyol. Abandonà l'entitat el 2008 per diferències amb el president Narcís Serra. Fou indemnitzat amb 10 milions d'euros.
Adolf Todó el substituí al capdavant de Caixa Catalunya.

## Referències

* ↑ Diari Expansión http://www.expansion.com/2008/07/02/empresas/1141641.html
* ↑ elpuntavui.cat Avenç lent però decisiu [Consulta: 10 de juliol de 2013]
# Far de Fontes Pereira de Melo

El Far de Fontes Pereira de Melo (en portuguès: Farol Fontes Pereira de Melo) també conegut com a «Faro da ponta de Tomba ou do Tombo», o bé el Far de Boi, és un far que es localitza en la punta nord-est de l'Illa de Santo Antão, al costat de la població de Janela, a prop de 10 km al sud-est de la Vila des Pombas, al país africà de Cap Verd.
És una torre blanca octogonal amb maçoneria amb una llanterna i galeria, i 16 metres d'altura. En l'annex existeix un edifici a nivell de la planta baixa per a cuidadors de fars, abandonat i en males condicions.

## Vegeu també

* Faro
* Navegació

## Referències

* ↑ «Ilha de Santo Antão. Direcção Geral da Marinha e Portos (DGMP) Faróis de Cabo Verde» (en portugués). [Consulta: 22 gener 2014].
# Arvada

Arvada és una població dels Estats Units a l'estat de Colorado. Segons el cens del 2009 tenia 108.172 habitants.

## Demografia

Segons el cens del 2000, Arvada tenia 102.153 habitants, 39.019 habitatges, i 27.742 famílies. La densitat de població era de 1.207,6 habitants per km².
Dels 39.019 habitatges en un 34,2% hi vivien nens de menys de 18 anys, en un 57,5% hi vivien parelles casades, en un 9,7% dones solteres, i en un 28,9% no eren unitats familiars. En el 23,1% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,2% tenia menys de 18 anys, un 7,8% entre 18 i 24, un 30,4% entre 25 i 44, un 24,9% de 45 a 60 i un 10,7% 65 anys o més.
L'edat mediana era de 37 anys. Per cada 100 dones de 18 o més anys hi havia 92,9 homes.
La renda mediana per habitatge era de 55.541 $ i la renda mediana per família de 63.273 $. Els homes tenien una renda mediana de 42.126 $ mentre que les dones 30.802 $. La renda per capita de la població era de 24.679 $. Entorn del 3,5% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arvada». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Arvada». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Telmatobius colanensis

Telmatobius colanensis és una espècie de granota que viu al Perú.
Està amenaçada d'extinció per la pèrdua del seu hàbitat natural.

## Referències

* Monteza, J.I., Lehr, E. & Aguilar Puntriano, C. 2004. Telmatobius colanensis. Llista Vermella d'Espècies Amenaçades de la UICN 2006. Consulta: 17 de gener de 2008.
# Stateline

«State Line o Stateline» té aquests significats:
* State Line (Idaho), població dels Estats Units a l'estat d'Idaho
* State Line (Mississipi), població dels Estats Units a l'estat de Mississipi
* Stateline (Nevada), concentració de població designada pel cens al comtat de Douglas a l'estat de Nevada
* State Line City, població dels Estats Units a l'estat d'Indiana
# Ben Abet

Ben Abet, també escrit Benhabet, en àrab Ibn 'Abbād, fou un senyor andalusí mallorquí nascut a final del segle xii i mort el segle xiii que apostatà i es passà al cristianisme durant la Conquesta de Mallorca del Rei en Jaume el 1229.
És mencionat pel Llibre dels Fets com a àmil de Bulānsa (Pollença). La crònica diu que es va passar al bàndol català, al qual donà suport militar, i que per aquest motiu va ser recompensat en el repartiment de l'illa. També apareix a la crònica àrab de la conquesta, la qual diu que Ben Abet tenia gran prestigi a l'illa abans de la traïció. És possible que fos un almoràvid hostil a la dinastia almohade i que aquest fos el motiu de les desavinences amb el poder local, però la crònica àrab no ho menciona. Sembla que ell i la seva muller, Abobehia, reberen la possessió d'Alfàbia, de la qual foren hereus els seus fills, de llinatge Bennàsser, els quals encara la tenien el segle xvi, quan passà a ser dels Santacília. Els Bennàsser de Campanet també reivindiquen ésser descendents de Ben Abet.
Es diu que un dels seus fills, Ibn Sayri, rebatejat com a Miquel de Bennàsser, fou frare dominic al nou convent de Sant Domingo, on fou enterrat i descansà fins que les seves restes foren traslladades al convent de Sant Vicenç Ferrer de Manacor. Miquel de Bennàsser fou un personatge històric, però no es pot provar que fos fill de Ben Abet.

## Referències

* 1 2 Vinas i Vinas, 2007, p. 123.
* 1 2 3 4 «Ben Abet». A: Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 74. ISBN 84-8661702-2.
* ↑ Ibn ‘Amīra al-Maẖzūmī i 2008, 111.
* ↑ «Bennàsser». A: Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 86. ISBN 84-8661702-2.
* ↑ «Bennàsser, Miquel de». A: Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 88. ISBN 84-8661702-2.

## Bibliografia

* Ibn ‘Amīra al-Maẖzūmī. Kitāb Tā’rīẖ Mayūrqa. Palma: UIB, 2008. ISBN 978-84-8384-069-6.
* Vinas, Agnès; Vinas, Robert. La conquesta de Mallorca. Palma: Moll, 2007. ISBN 9788427308855.
# Girardia anceps

Girardia anceps és una espècie de triclàdide dugèsid que habita a l'aigua dolça d'Amèrica del Sud.
És la planària més abundant als rierols del sud de la província de Buenos Aires.

## Taxonomia

G. anceps va ser descrita per primera vegada per Borelli l'any 1895 a partir d'individus de Paraguai sota el nom de Planaria dubia. L'any 1930, Roman Kenk va canviar-ne el nom per Euplanaria (Euplanaria) anceps, ja que P. dubia s'havia emprat anteriorment per a designar una espècie diferent.
L'any 1902, Böhmig va descriure un espècimen collit del Riu de la Plata, a prop de Buenos Aires, i després de reexaminar els talls que havia fet Borelli la va assignar a Planaria dubia, amb certs dubtes. Més endavant, l'any 1959, Hyman va creure que l'espècimen de Böhmig podria pertànyer a una raça geogràfica de Dugesia sanchezi (actualment Girardia sanchezi), que habita a Xile. Aquesta assignació va ser acceptada per Ball l'any 1969. L'any 1974, Roman Kenk va afirmar que les planàries del Riu de la Plata eren en realitat Girardia anceps (en aquell moment Dugesia anceps) però afegint un símbol d'interrogació, una espècie diferent de G. sanchezi.
La presència de G. anceps a Buenos Aires va ser confirmada per Durán-Troise & Lustig l'any 1970 després de fer-ne una anàlisi cariològica. Els seus espècimens s'havien collit d'una bassa del Museo Argentino de Ciencias Naturales Bernardino Rivadavia. La identificació va ser feta per Mario Benazzi, però no es va publicar una descripció exhaustiva del material.
Finalment, Cazzaniga i Curino van col·lectar espècimens de Bahía Blanca que van permetre concloure que les Planaria dubia de Borelli (1895) i Böhmig (1902) pertanyien al mateix tàxon que el material que ells van analitzar, Girardia anceps.

## Distribució

G. anceps habita a Paraguai i l'Argentina.

## Referències

* 1 2 Hyman, L. E., 1959. On two fresh-water planarians from Chile. American Museum Novitates, 1932: 1-11.
* ↑ Ball, I.R., 1974. A contribution to the phylogeny and biogeography of the freshwater triclads (Platyhelminthes: Turbellaria). A: Biology og the Turbellaria, editat per Nathan W. Riser i M. Patricia Morse. Pàg. 339-401. New York, etc.: McGraw-Hill Book Company.
* 1 2 Kenk, R., 1930. Beiträge zum system der Probursalier (Tricladida Paludicola). Zoologischer Anzeiger, 89:145-162, 289-302.
* 1 2 Borelli, A. 1895. Viaggio del Dott. Alfredo Borelli nella Repubblica Argentina e nel Paraguay, XIII: Planarie d'acqua dolce. Bollettino dei Musei di Zoologia ed Anatomia comparata della r. Università di Torino, 10(202).
* 1 2 3 Cazzaniga, N.J. & Curino, A.C., 1987. On Dugesia anceps (Kenk, 1930) from Argentina (Turbellaria: Tricladida). Bolletino di zoologia, 54(2):141-146.
* ↑ Böhmig L., 1902. Turbellarien: Rhabdocoelliden und Tricladiden. A: Hamburger Magalhaensischen Sammelreise, 3: 1-30, 2 pl.
* ↑ Ball I. R., 1969. An annotated checklist of the freshwater Tricladida of the Neartic and Neotropical regions. Canadian Journal of Zoology, 47: 59-64.
* ↑ Duran-Troise G., de Lustig E. S., 1970. Cariologia della planaria Dugesia anceps. Cariologia, 23: 455-459)
# Avairon

* Aquest article tracta sobre el departament francès. Si cerqueu l riu homònim, vegeu «Riu Avairon».
L'Avairon (en occità i en català; en francès, Aveyron) és un departament francès (12) situat a la regió d'Occitània. La seva capital és Rodés (Rodez).

## Història

El departament de l'Avairon és un dels vuitanta-tres departaments originals creats el 4 de març de 1790, en aplicació de la llei del 22 de desembre de 1789, durant la Revolució Francesa. Va ser creat a partir de l'antiga província de Roergue. Quan el 1808 fou creat el departament de Tarn i Garona, l'Avairon va perdre l'extrem a l'oest del seu territori.

## Divisions administratives

L'Avairon es divideix administrativament en 3 districtes, 23 cantons. i 285 municipis
* Districte de Millau, amb cap a la sotsprefectura de Millau.
* Districte de Rodés, amb cap a la prefectura de Rodés.
* Districte de Vilafranca de Roergue, amb cap a la sotsprefectura de Vilafranca de Roergue.

## Demografia

Les principals ciutats del departament són Rodés amb 23.949 habitants en 2015 (56.000 en l'aglomeració) i Millau amb 22.234 habitants (28.000 en l'aglomeració).

## Administració

Un prefecte nomenat pel govern francès és l'alta representació estatal i un consell departamental de 46 membres escollits per sufragi universal nomena un president, que deté el poder executiu.

## Economia

Destaca per la seva importància en la fabricació de formatge la població de Roquefort-sur-Soulzon.

## Vegeu també

* Consell General de l'Avairon
* Riu Avairon
* Viaur
* Llista de monuments de l'Avairon
* Museu Fenaille

## Referències

* ↑ Error: hi ha arxiuurl o arxiudata, però calen tots dos paràmetres.«La réforme territoriale» (en francés). Les actions du Gouvernement, 04-10-2016. [Consulta: 5 octubre 2016].
* ↑ «Décret n° 2014-205 du 21 février 2014 portant délimitation des cantons dans le département de l'Aveyron» (en francès), 21-02-2014. [Consulta: 21 mig 2015].

## Enllaços externs

* Consell departamental de l'Avairon (francès)